དང་རྔ་ཚིག་ཚུན་མ་འདྲེས་པར་ལེགས་་་་
པར་སྦྱངས། ཕལ་ཆེ་བ་ཞིག་གི་བྲིས་སྐུ་གླེགས་བམ། དབང་ཆས་སོགས་མ་ཚང་བ་་་་་
མེད་པར་བཞེངས། རང་དོན་དུ་ཐོས་བསམ་སྒོམ་གསུམ་གང་ལྕོགས་དང་། གཞན་་་་་
173

དོན་དུ་འཆད་དང་རྩོམ་པ་གདུལ་བྱའི་འདོད་པ་བཞིན་ངལ་བ་མེད་པར་བགྱིད་བཞིན་པ་་་་་
འདི་ཡིན་པས། ཐོབ་ཐོབ་ཅེས་བྱ་བའི་མིང་རྐྱང་ཙམ་དུ་མ་ལུས་པའི་ཁུངས་ཡིན་ནོ། །
སླད་ནས་ཀྱང་། ཇི་སྲིད་འཆི་བའི་དུས་ཐ་མར་མ་སླེབ་ཀྱི་བར། དགེ་བའི་བཤེས་་་་་་་
གཉེན་བསྟེན་པ་དང༌། ད་ལྟ་བཀའ་མ་ནུབ་པར་བཞུགས་པའི་མདོ་སྔགས་གཏེར་གྱི་་་་་
ཆོས་ཇི་སྙེད་ཡོད་པ་དེ་དག་མ་ལུས་ཤིང་ལུས་པ་མེད་པ་ཐོབ་པར་འགྱུར་བའི་བསམ་སྦྱོར་་་་
སྐོམ་པ་ཆུ་འཚོལ་བ་ལྟ་བུ་འདི་ཉིད་ནམ་ཡང་རྒྱུན་མ་ཆད་པར་བརྩོན་པ་འདི་ཉིད་ཡིན་ཏེ།
ཨ་ཧོ་སྔོན་གྱི་དམ་པ་དེ་དག་གི །དཀའ་བ་དུ་མས་བོད་འདིར་བསྒྱུར་བའི་ཆོས། །
སྙན་བརྒྱུད་ཕལ་ཆེར་སྟོན་གྱི་ཆུ་འཛིན་བཞིན། །མཚན་ཡང་ལྷག་མ་མེད་པའི་དབྱིངས་་་་་
སུ་ཡལ། །འགའ་ཞིག་གྲོང་ཁྱེར་རྙིང་པའི་ཁྲོན་པ་བཞིན། །དིང་སང་དུས་ན་མཚན་་་་་
ཙམ་ལྷག་མར་ལུས། །གླེགས་བམ་ཕལ་ཆེར་དབུལ་པོའི་གཏེར་བཞིན་དུ། །ས་རྡུལ་་་་
ཁྲོད་ནས་མུན་པའི་མལ་དུ་གཟིམས། །དམ་པའི་རྒྱལ་པོ་ཕལ་ཆེར་འདས་གྱུར་ཅིང༌། །
གདུལ་བྱའི་འབངས་རྣམས་བཀའ་བཞིན་མི་བྱེད་པར། །ཐོས་བསམ་སྒོམ་པའི་ཁྲིམསམས་་་་་
ལ་མཐོང་ཆུངས་པས། །གསུང་རབ་སློབ་དཔོན་ཁྲོས་ནས་གསུང་མི་འབྱིན། །རྒྱུ་དེས་་
དབང་ལུང་མན་ངག་བཤད་པའི་བཀའ། །ཅུང་ཟད་ལུས་པའང་ཆུ་སྐམ་ཉ་བཞིན་ནམ། །
ནམ་གཞུག་ཆད་པའི་མེ་ཏོག་ཇི་བཞིན་དུ། །ལྐོག་མར་སྲོག་ཕྱིན་གྱུར་པ་མ་བཟོད་ནས། །
གཞན་རྐྱེན་བསྟན་ལ་དད་པ་ཆེས་ཉུང་ཞིང་། །རང་རྐྱེན་ཤེས་རབ་སྙིང་རྗེར་མི་ལྡན་པས། །
བསྟན་པ་གསལ་བའི་ནུས་པ་མ་མཆིས་ཀྱང༌། །བསྟན་པའི་སེམས་ཁྲལ་ཙམ་དུ་ངས་་་་་
འདིར་འབད། །དིང་སང་དཔྱོད་ལྡན་མཁས་པ་ཆེས་དཀོན་ཞིང་། །མཁས་རློམ་ཕལ་་་་
ཆེར་ཕྱོགས་རེའི་གྲུབ་མཐས་ཁེངས། །རིས་མེད་ཆོས་ལ་དད་པའང་མ་མཐོང་ན། །
མཐའ་ཡས་དམ་ཆོས་འཚོལ་བའི་སྐལ་པ་ཅི། །འབྱོར་ལྡན་ཕལ་ཆེར་བླུན་པོའི་རྐང་པ་་་་་
འཛིན༑ །འགའ་ཞིག་གྲགས་འདོད་སྨིག་རྒྱུའི་རྗེས་སུ་འབྲང་། །ཕལ་ཆེར་ལྟོ་གོས་་་་
སྒྲུབ་པས་རྣམ་པར་གཡེང༌། །མཁས་བླུན་འབྱེད་པའི་མིག་ལྡན་ཉིན་སྐར་མཚུངས། །
གྲོགས་དག་དལ་འབྱོར་འདི་ནི་གཡོ་བ་དང་། །སླུ་མེད་སྐྱེ་བོ་དམ་པ་འཕྲད་པར་དཀའ། །
174

ཐུབ་བསྟན་ཉིན་བྱེད་འདིའང་ནུབ་ཉེ་བས། །མྱུར་དུ་དམ་ཆོས་བཙལ་ན་མི་ལེགས་སམ། །
དེ་ཕྱིར་ཉིན་མཚན་ངལ་བ་ཡོངས་སྤངས་ཏེ། །དེ་བཞིན་གཤེགས་པའི་བསྟན་ལ་རབ་་་་་་
གུས་པས། །དེ་ལྟར་དཀའ་བས་དམ་པའི་ཆོས་བཙལ་ནས། །དེ་ཉིད་རྟོགས་པའི་་་་་
ཐབས་ལ་འབད་འཚལ་ལོ། །ཟང་ཟིང་བདེ་སྐྱིད་མཆིང་བུས་མི་མགུ་བར། ད་་་་་་
བརྩོན་གཏོང་ཕོད་གྲུ་རྫིངས་ཆེར་བསྐྱེད་དེ། །རིས་མེད་དམ་པའི་ཆོས་ཚུལ་རྒྱ་མཚོ་ཆེར། །
ཐོགས་མེད་འཇུག་པར་ནུས་པ་དེ་སུ་ཡིན། །དེ་ལྟར་ཐོས་པ་ཙམ་གྱིས་མི་ཕན་དེའི་དོན་་་
ཉམས་སུ་མ་ལོངས་ན་མཚོ་གཏིང་གི་རྡོ་བ་བཞིན་ནམ་རྒྱ་མཚོའི་འགྲམ་དུ་སྐོམ་གྲིར་ཤི་བ་་་
དང་མཚུངས་པ་གསུངས་འདུག་པས་རྣམ་གཡེང་ཐམས་ཅད་སྤངས་ནས་མི་མེད་ཀྱི་ལུང་་་་་་
སྟོང་ཞིག་ཏུ་གྲོགས་མེད་གཅིག་པུར་སྔོ་དང་རྡེའུ་ཟ་ཞིང་འཆི་བ་སྒུག་སྡོད་བྱེད་སྙམ་པ་ལན་་་
གཅིག་མིན་པར་བྱུང་ནའང་། བྱིས་པའི་དུས་སུ་བསམ་མེད་རྩེད་མོས་གཡེངས། །
དར་ལ་བབ་ཚེ་གཞན་ངོ་བསྲུང་ནས་གཡེངས། །རྒས་ཚེ་གཞན་དོན་ལྟར་སྣང་ཁུར་གྱིས་་
གཡེངས༑ །བླུན་པོ་བདག་ལ་དལ་བའི་གོ་སྐབས་ཅི། །ཤས་ཆེར་སྙོམས་ལས་ལེ་་་་་་
ལོའི་ངང་དུ་སོང༌། །ཀུན་རྨོངས་གཉིད་ཀྱི་མུན་པས་ཉེ་བར་འཐིབས། །དགོས་མེད་་་་་་
ཟིང་ལོང་མང་པོས་མདུན་ནས་འཁྱུད། །སྙིང་མེད་བདག་ལ་གལ་ཆུང་ཆོས་སུ་མཆིས། །
དེས་ན་བློ་ཁ་རྫོགས་པའི་འཆི་ཆོས་གཤའ་མ་ཞིག་མ་གྲུབ་མོད། འོན་ཀྱང་སྔར་བཤད་པ་
ལྟར་ལྷག་པའི་ལྷའི་བསྙེན་པ་ཡང་ཅུང་ཟད་སོང་ཞིང༌། དུས་རྒྱུན་དུའང་རྗེ་བཙུན་ས་སྐྱ་་་་
པའི་ཐུགས་དམ་གྱི་སྙིང་པོ་ཆག་མེད་བཞི་ཞེས་གྲགས་པའི་ལམ་ཟབ་ཕྱི་ནང་དབང་བཞིའི་་་
ལམ་སྟན་ཐོག་གཅིག་ཏུ་ཉམས་སུ་བླངས་པའི་མན་ངག་སྔོན་དུ་འགྲོ་བའི་ལམ་བསྡུས་དལ་་
དུས་ཐུན་བཞི་དང༌། ཤིན་ཏུ་བྲེལ་ཚེ་ཐུན་གཉིས་མ། བླ་མ་རིན་འབྱུང་༌། ཚར་་་་་་
གསུམ་ཁུག་པ། བིར་བསྲུང་ཐུན་མོང་དང་ཐུན་མོང་མ་ཡིན་པ། ནཱ་རོ་མཁའ་སྤྱོད་
རྣམས་ཐུན་རེ། འཁོར་ལོ་སྡོམ་པ་ལོ་ནག་དྲིལ་གསུམ་གང་འོས་རེ་མོས་དང་། གསང་་
འདུས་མི་བསྐྱོད་པ། གཤེད་དམར་ལྷ་ལྔ། བདེ་ཆེན་རལ་གཅིག །ཕྱག་རྡོར་གཏུམ་
ཆེན༑ ཡང་ཕུར་གཉིས་རྣམས་ལོང་སྐབས་དང་བསྟུན་པའི་དཀྱིལ་འཁོར་རྫོགས་པའམ།
175

གཙོ་རྐྱང་གི་མངོན་རྟོགས་བཟླས་པ་དང་བཅས་པ། ཕྱག་རྡོར་ཨུ་ཙ། སྒྲོལ་དཀར།
འོད་ཟེར་ཅན། ཚེ་དཔག་མེད། གཟུངས་གྲ་ལྔ་རྣམས་ཀྱི་མངོན་རྟོགས་བཟླས་པ་དང་་
བཅས་པ། མཁའ་འགྲོ་ཆོས་སྐྱོང་རྣམས་ལ་གཏོར་བསྔོ་ཐུན་བཞི། གུར་གྱི་བྲག་རྫོང་་་་
མ་ནང་ཁྲིད་དང་བཅས་པ་བྲུལ་གཏོར་དང༌། བསིལ་གཏོར། ཆ་གསུམ་སོགས་འཆག་
མེད་ཀྱི་ཁུངས་ཁ་ཅིག་བྱེད་ཀྱི་ཡོད་ལ། རྗེ་བླ་མ་རྡོ་རྗེ་འཆང་ཡབ་སྲས་ལས་གང་ཐོབ་་་་
པའི་ཟུར་བཀའ་བླ་མེད་འདི་རྣམས་སྐུ་དྲིན་བསབ་ཕྱིར་རེ་རེ་ལའང་སྒྲུབ་མཆོད་བརྒྱ་ཚར་རེ་
དང་༑ བླ་ཆེན་ཐུགས་རྗེ་ཅན་དེའི་ཐུགས་དམ་གྱི་སྙིང་པོ་འཇིགས་བྱེད་བཅུ་གསུམ་མ་་་་་་
འདི་སྟོང་ཚར་གཅིག་ཨེ་ཐུབ་སྙམ་དམ་བཅའ་འགྱིས་མོད། དེ་སྔ་ཕན་ལ། དཔལ་ཀྱེ་་་
རྡོ་རྗེ་མན་ངག་ལུགས་ཀྱི་བདག་འཇུག་བརྒྱ་ཚར་གསུམ། དུས་ཀྱི་འཁོར་ལོ་སྐུ་གསུང་
ཐུགས་ཡོངས་སུ་རྫོགས་པའི་བདག་འཇུག་བརྒྱ་དང་ཉི་ཤུ་རྩ་བཞི། བདེ་མཆོག་ལཱུ་ཧི་པ་་་
བརྒྱ་དང་དྲུག་ཅུ་རྩ་ལྔ། བདེ་མཆོག་དྲིལ་བུ་ལུས་དཀྱིལ་ལྔ་བཅུ་རྩ་ལྔ་རྡོ་རྗེ་འཇིགས་བྱེད་
བཅུ་གསུམ་མ་བརྒྱ་ཚར་ལྔ། རོ་ལངས་བརྒྱད་བསྐོར་བརྒྱ་ཚར་གཅིག །ཕྱག་ན་རྡོ་རྗེ་་་
འཁོར་ལོ་ཆེན་པོ་བརྒྱ་དང་ལྔ་བཅུ་རྩ་ལྔ། ཕག་མོ་ཞལ་གཉིས་མ་བརྒྱ་དྲུག་ཅུ། ཚེ་་་་་་
དཔག་མེད་ཛེ་ཏཱ་རི་ཉིས་བརྒྱ་དང་བཞི་བཅུ་རྩ་གྲངས། འོད་ཟེར་ཅན་ལྷ་ལྔ་ཉིས་བརྒྱ་ལྔ་་
བཅུ་རྩ་བརྒྱད། ཀུན་རིག་བརྒྱ་དང་བདུན་ཅུ། གཞན་ཡང་མཁའ་འགྲོ་རྒྱ་མཚོ་བདེ་་་་་
མཆོག་ནག་པོ་པ། སྦྱངས་པའི་ཡོན་ཏན། དྲིལ་བུ་ལྷ་ལྔ། བོང་ཞལ་ཅན། མེ་ཏྲི་་་
བཅུ་གསུམ་མ། གསང་འདུས་འཇམ་རྡོར། གུར་རིགས་བསྡུས། བདག་མེད་ལྷ་མོ་་
བཅོ་ལྔ། གཤེད་དམར་ལྷ་ལྔ། སྒྲོལ་མ་ཕྱི་ནང༌། བདེ་ཆེན་རལ་གཅིག ནཱ།ནཱ་རོ་་་་
མཁའ་སྤྱོད། གཏུམ་ཆེན། མི་གཡོ་བླ་མེད། ས་ཕུར། པདྨ་དྲ་བ། ཚེ་དཔག་་་་
མེད་སོ་བདུན་མ། གཟུངས་གྲ་ལྔ། རྡོ་རྗེ་མི་འཁྲུགས་པ་ལྷ་དགུ་རྣམས་ལ་བདག་་་་་་
འཇུག་མང་དུ་སོང་ནའང་བརྒྱ་ཅུང་མ་ལོངས་པ་འདུག །རྙིང་མའི་ཕྱོགས་ལ་གུ་རུ་དྲག་
དམར་ཉང་ལུགས་བདག་འཇུག་བརྒྱ་ལྔ་བཅུ་བགྲངས་པ་དང༌། བྱང་གཏེར་ཐུགས་སྒྲུབ་་་
མཐིང་ཁའི་བདག་འཇུག་བརྒྱ་དང་དྲུག་ཅུ་བགྲངས་པ། གཞན་ཡང་བཀའ་བརྒྱད་་་་་
176

གསུམ༑ རིག་འཛིན་གདུང་སྒྲུབ། པདྨ་དབང་ཆེན་ཡང་གསང་ཁྲོས་པ་རྣམས་ལའང་་་་
བདག་འཇུག་མང་པོ་སོང་ཞིང༌། ཚེ་སྒྲུབ་རྡོ་རྗེ་ཕྲེང་བའི་བདག་འཇུག་བརྒྱ་རྩ་ཙམ་ཡང་་་་
སོང་༑ མདོས་དང་གཏོར་མ་བསྐང་གསོ་ཚོགས་ཀྱི་འཁོར་ལོ་སོགས་ཀྱང་རེ་རེ་བཞིན་་་་་
ནས་སྔགས་པ་གཞན་གྱི་བཟླས་བརྗོད་ལས་ཉུང་རྒྱུ་མེད་ཙམ་དང༌། དེས་མཚོན་པའི་་་་་་
སྔགས་ཀྱི་བཟླས་པ་མང་པོ་ཞིག་སོང་ནའང༌། སེམས་གཞན་གཡེངས་པས་དོན་མེད་་་་་་
འགྱུར༑ །གསུངས་པ་དེ་ནི་བདེན་པར་གདའ་བས་ཏིང་ངེ་འཛིན་གྱི་སྟོབས་ཞན་པས་་་་
ཞལ་མཐོང་གསུང་ཐོས་ཀྱི་གྲུབ་རྟགས་ནི་སྣ་གཅིག་ཏུ་ལོངས་པའང་མི་བདོག་མོད། རྒྱུ་་་
འབྲས་ནམ་ཡང་བསླུ་བ་མེད་པས་ཕན་ཡོན་དང་བྱིན་རླབས་རིམ་གྱིས་འབྱུང་ངེས་པ་ཡིན་་་་་
ཅིང༌༑ དངོས་དང་བརྒྱུད་ནས་གཞན་ལ་ཕན་པ་དུ་མ་ཞིག་བྱུང་ཞིང་ད་དུང་རྒྱུན་མི་འཆད་
པར་འབྱུང་བ་ཡིན་ནོ། །དེ་ལྟར་ན་རང་ཉིད་སྐྱེས་ནས་རང་ལོ་སུམ་ཅུ་རྩ་བརྒྱད་པ་ཡན་་་་
གྱི་རྟོགས་བརྗོད་ལྷུག་པར་བརྗོད་པ་འདི་ཉིད་འོ་ཡུག་སྡིངས་མ་དགོན་པའི་སློབ་དཔོན་ཆེན་
པོ་བྱང་ཆུབ་སེམས་དཔའི་སྤྱོད་པ་ལྷུར་ལེན་པའི་དཀོན་ཅོག་འབངས་པ་དང༌། དད་པ་་་་་
དང་ཤེས་རབ་ཀྱིས་བརྒྱན་པའི་དབུ་མཛད་ཤེས་རབ་རྒྱ་མཚོ་ཞེས་བྱ་བས་ནན་ཏན་ཆེན་་་་
པོས་ལན་གཅིག་མ་ཡིན་པ་བསྐུལ་མོད། རང་ཉིད་ཀུན་སྤྱོད་དང་ཡོན་ཏན་གང་ཅི་མཐོང་
བས་གསལ་བ་འདི་གར་འདུག་ལ། ཡོན་ཏན་གྱི་ཆ་ཤས་ཅུང་ཟད་རྣམས་བྲིས་ཀྱང༌།
སྙིགས་དུས་ཀྱི་སྐྱེ་བོ་ཕྱོགས་ལྷུང་ཅན་ཁ་ཅིག་གིས་ལས་ངན་གསོག་པའི་རྒྱུ་ལས་གཞན་མི་་་
འདུག་སྙམ་དུ་མ་བགྱིས་པས། ཁོང་དད་པ་ཅན་དེ་དག་རེ་བ་མ་རྫོགས་བཞིན་དུ་ཞི་བར་
གཤེགས་པའི་ཐུགས་དགོངས་རྫོགས་པའི་ཐབས་དང༌། བར་དུ་དད་པ་དང་ལྡན་པ་མང་་
པོས་ཉེ་བར་བསྐུལ་བའང་དོན་ཡོད་པར་བྱ་བའི་སླད་དང་མཐར་དབེན་ཤྲི་བྱང་ཆུབ་སེམས་་
དཔའ་རྒྱལ་བ་བཟང་པོའི་གདུང་བརྒྱུད་རྣམ་པར་དག་པར་སྐུ་འཁྲུངས་ཤིང༌། ད་པ་་་་་
དང་མོས་གུས་སོགས་ཡོན་ཏན་དུ་མས་བརྒྱན་པའི་ལྕགས་སྟོད་ནས་ནང་སོ་ནམ་མཁའི་་་་་་
མཚན་ཅན་གྱིས་ནན་ཏན་ཆེན་པོས་ཉེ་བར་བསྐུལ་བའི་བཀའ་མ་ཆོགས་པར་མ་འོངས་པ་་་
ན་ཇི་ལྟར་འབྱུང་ནི་སུ་ཞིག་གིས་ཤེས་པར་ནུས་འདས་པའི་དུས་འདི་དང་འདི་ཞེས་བྱ་བ་་་་་་་
177

ཡིན་ནོ། །ཞེས་བླ་མ་དམ་པ་ཁ་ཅིག་གིས་གསུངས་པ་དང་མངོན་ཤེས་ཡོད་པར་གྲགས་་་་
པ་འདྲས་ལུང་བསྟན་པ་འདྲ་ཡོད་ནའང་། བདག་གི་སྤྱོད་པ་ངན་པ་འདིས་ཡིན་ཟེར་བ་དེ་
དག་གི་ཞབས་འདྲེན་དང༌། ལུང་སྟོན་པ་པོ་རྣམས་ལ་སྐུར་འདེབས་ཀྱི་རྒྱུར་སོང་གི་་་་་་་
དོགས་ནས་འགོད་མ་ནུས།
ད་ལྟར་གྱི་རང་ངོས་ལ་ཇི་ལྟར་ཡོད་པའི་སྐྱོན་ཡོན་ཐམ་་་་་་་
ཅད་ལྷུག་པར་བཀོད་པ་འདི་ནི་ལྕགས་མོ་བྱའི་ལོ་ཟླ་བ་བརྒྱད་པའི་ཉེར་དགུ་ནས་བརྩམས་་
ཏེ༑ ཟླ་བ་དགུ་པའི་ཉེར་གཅིག་ལྷའི་བླ་མ་རྒྱལ་སར་བྱོན་པའི་འགྲུབ་སྦྱོར་དགེ་བའི་ཉིན་
ཞག་ལ་རྫོགས་པར་རྗེ་བླ་མས་ཉེ་བར་བྱིན་གྱིས་བརླབས་པའི་གནས། དཔལ་སྦུག་རྣམ་་
པར་གྲོལ་བའི་རི་ཁྲོད། གསང་སྔགས་རབ་འབྱམས་ཀྱི་ཆོས་སྒྲ་རྒྱུན་མི་འཆད་པར་སྒྲོག་་་
པའི་བསྟི་གནས་སུ། མཁན་ཆེན་མཁྱེན་བརྩེ་བ་རང་ཉིད་ཀྱིས་ལེགས་པར་སྦྱར་བ་་་་་
འདིའི་ཤོག་བུ་ཐམས་ཅད་ཟུར་གྱི་སྔགས་འཆང་འཇམ་དབྱངས་པས་ཕུལ་ཏེ་མཐར་ཕྱིན་་་་་
བར་གྲུབ་པའོ། །དེ་ལྟར་སྒྲོ་བསྐུར་དྲི་མས་མ་གོས་ཤིང་། །དོན་ལ་རྟོག་པ་ཉིད་དུ་གང་
བཀོད་པ། །མཁས་བླུན་སྐྱེ་བོ་ཀུན་གྱི་གཞད་གད་གནས། །འདི་མིང་ངོ་མཚར་སྙེ་མ་་་
ཞེས་བྱའོ། །ཁྱི་སོ་རིང་བསྲེལ་ཕུང་པོར་སོང་བ་བཞིན། །རང་སྣང་དག་ན་བྱིན་རླབས་
རྒྱུད་ལ་འཇུག །སློག་གཤམ་འདྲུད་པའི་སྐྱེ་བོ་དེ་དག་ལ། །སངས་རྒྱས་དངོས་སུ་བྱོན་
ཀྱང་ཅི་བགྱིད་མཆིས། །འདི་འབད་དགེ་བས་མཁའ་མཉམ་སེམས་ཅན་ཀུན། །ཀུན་་་
མཁྱེན་བླ་མ་དམ་པའི་རྗེས་ཞུགས་ནས། །ནས་བཞིན་ཀུན་ལ་ཕན་བདེ་སྩོལ་བའི་རྒྱུ། །
རྒྱུ་འབྲས་བླང་དོར་ཚུལ་བཞིན་བྱེད་པར་ཤོག །གཏམ་འདི་མཐོང་ཐོས་དྲན་དང་སེམས་་་
པ་དང༌། །དད་དང་ལོག་ལྟ་རྒྱུད་ལ་སྐྱེས་པ་ཀུན། །མྱུར་དུ་ཚོགས་རྫོགས་བདུད་ཀྱི་་་་་
གཡུལ་བཅོམས་ནས། །སྐུ་ལྔའི་རྒྱལ་སྲིད་མཆོག་ལ་གནས་གྱུར་ཅིག །བཀྲ་ཤིས་་་་་་
ཀུན་འབྱུང་བླ་མའི་བྱིན་རླབས་དང་། བཀྲ་ཤིས་དཔལ་འབར་ཡི་དམ་བདེན་པ་དང་། །
བཀྲ་ཤིས་མཐུ་ལྡན་སྲུང་མའི་གཟི་བརྗིད་ཀྱིས། །བཀྲ་ཤིས་དཔལ་གྱིས་ཕྱོགས་ཀུན་
ཁྱབ་གྱུར་ཅིག །རྣམ་ཐར་འདི་གྲུབ་ནས་ལོ་ཕྱེད་དྲུག་བཞུགས། དེའི་བར་ལ་འཆད་་་་་
རྩོམ་སྒོམ་སྒྲུབ་སྔར་ལས་ཀྱང་རྒྱ་ཆེ་བ་མཛད་འདུག་ནའང་ད་ལྟ་ཡི་གེར་འཁོད་པ་མེད་པས།
178

ཆེད་གཉེར་འདོད་ན་གསན་ཡིག་དང་ཐུགས་དམ་གྱི་ཐོའི་ཕྱག་བྲིས་སོགས་ལས་འག་་་་་
ཙམ་ཤེས་པར་ནུས་སོ།། །།མངྒ་ལཾ།། །།
179